લોકોને કોમેડી ફિલ્મ જોવાની પ્રમાણમાં વધારે મજા આવતી હોય છે અને જો એ ફિલ્મ ફેમેલી સાથે જોવા મળે તો કઇક વધારે જ આનંદ મળે છે. તો આ દિવાળીએ ફેમેલી સાથે એન્જોય કરી શકાય તેવી રોહિત શેટ્ટીની ફિલ્મ ગોલમાલ અગેન 20 ઓક્ટોબરે રીલિઝ થઈ છે. ગોલમાલ સીરિઝની બધી ફિલ્મો લોકોને ખૂબ પસંદ આવી છે. તથા દિવાળીની રજાઓમાં આ ફિલ્મ રીલિઝ થઇ તેનો ફાયદો ચોક્કસ ફિલ્મને મળશે. આ ઉપરાંત ફિલ્મની વાત કરવામાં આવે તો આ ગોલમાલ અગેનમાં ઘણા સમય બાદ તબુ જોવા વળે છે. લાંબા સમય પછી તે કોમર્શિયલ હળવી ફિલ્મમાં આવી છે અને તે પણ મિત્ર અજય દેવગણના કહેવાથી. આથી તે ફિલ્મના આકર્ષણનું મુખ્ય કેન્દ્ર પણ છે.